Eelnõu
N A R V A    L I N N A V O L I K O G U

M Ä Ä R U S
_______________2009. a. nr___

Narva Linnavolikogu 14.02.2008. a. määruse nr 10 kinnitatud „Messitoetuse eraldamise kord” muutmine 
Juhindudes „Kohaliku omavalitsuse korralduse seaduse“  § 6 lõikest 3 punktist 2 ja §  22 lõikest 1 punktist 5
Narva Linnavolikogu   m ä ä r a b:

1. Teha muudatused Narva Linnavolikogu 14.02.2008. a. määrusega nr 10 kinnitatud „Messitoetuse eraldamise korras”:

1.1.    Lisada punkt 1.2¹ ja sõnastada järgmiselt:

„1.2¹ Käesoleva korra alusel eraldatavat toetust käsitletakse vähese tähtsusega abina Konkurentsiseaduse § 33 mõttes juhul kui toetus vastab Konkurentsiseaduse ja teistes Eesti Vabariigi ja EL õigusaktides viidatud vähese tähtsusega abi tunnusele.“
1.2 Lisada punkt 1.5.3¹ ja sõnastada järgmiselt:
„1.5.3¹ Taotleja poolt jooksval ja kahel eelneval majandusaastal saadud vähese tähtsusega abi kogusumma ei tohi ületada seadusega lubatud vähese tähtsusega abi ülemmäära.“

1.3 Lisada punkt 2.1.2¹ ja sõnastada järgmiselt:

„2.1.2¹ Vähese tähtsusega abi korral peab Taotleja koos taotlusega Toetuse andjale esitama jooksva majandusaasta ning kahe eelneva majandusaasta jooksul antud vähese tähtsusega abi kohta teatise vastavalt rahandusministri poolt kehtestatud „Vähese tähtsusega abi teatise esitamise korrale ja vormile”.

1.4 Muuta punkti 2.1.3 ja sõnastada järgmiselt:

„2.1.3  Taotleja esitab või postitab paberkandjal vormikohase taotluse koos kõigi nõutud  lisadokumentidega Ametisse (Peetri plats 3-5, 20308  Narva).“

1.5 Muuta punkti 2.1.4 ja sõnastada järgmiselt:

“2.1.4 Toetuse taotlemise kord ja taotluse ankeet on kättesaadavad Narva  kodulehel  www.narva.ee  ja Ametis  (Peetri plats 3-5,  20308  Narva)”.

1.6 Täiendada punkti 2.6.6 ja sõnastada järgmiselt:

„2.6.6
Toetus kantakse ettevõtja kontole pärast messil osalemist, ettevõtja  poolt punktis 2.6.4 nimetatud dokumentide kontrollimist ning messil osalemise aruande kinnitamist Ameti poolt hiljemalt neljateistkümne (14) kalendripäeva jooksul alates kõigi nõutavate dokumentide laekumisest Ametisse.“

2. Määrus jõustub seadusega sätestatud korras.

